10. การควบคุมภายใน

คณะกรรมการตรวจสอบทำหน้าที่สอบทานการดำเนินงานให้ถูกต้องตามนโยบายและระเบียบข้อบังคับของบริษัท
ตลอดจนกฎหมาย ระเบียบปฏิบัติ และข้อกำหนดของหน่วยงานกำกับดูแล
ส่งเสริมให้พัฒนาระบบรายงานทางการเงินและบัญชีให้เป็นไปตามมาตรฐานสากล
รวมทั้งสอบทานให้บริษัทมีระบบการควบคุมภายใน ระบบตรวจสอบภายใน
และระบบบริหารความเสี่ยงที่รัดกุม เหมาะสม ทันสมัย และมีประสิทธิภาพ
คณะกรรมการตรวจสอบปฏิบัติหน้าที่และแสดงความคิดเห็นได้อย่างอิสระ โดยมีสำนักงานตรวจสอบ
ซึ่งเป็นหน่วยงานตรวจสอบภายในของบริษัทเป็นหน่วยปฏิบัติที่รายงานตรงต่อคณะกรรมการตรวจสอบ

สำนักงานตรวจสอบทำหน้าที่ประเมินการควบคุมภายในตามแนวปฏิบัติที่คณะกรรมการบริษัทกำหนด
โดยมีนโยบายตรวจสอบในเชิงป้องกันและเป็นประโยชน์กับหน่วยงาน
พิจารณาความน่าเชื่อถือในความถูกต้องของรายงานทางการเงิน
รวมทั้งการเปิดเผยข้อมูลอย่างเพียงพอให้เกิดความโปร่งใส
ตรวจสอบตามแนวทางการกำกับดูแลกิจการที่ดี และเพิ่มประสิทธิภาพ ประสิทธิผลในการดำเนินงาน
โดยยึดแนวการตรวจสอบตามมาตรฐานสากล

จากการประเมินระบบการควบคุมภายในของบริษัทในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบติดตาม คณะกรรมการมีความเห็นว่า
บริษัทมีระบบการควบคุมภายในสำหรับเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวอย่างเพียงพอแล้ว สำหรับการควบคุมภายในในหัวข้ออื่นๆ
ของระบบการควบคุมภายใน คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน

ทั้งนี้ระบบการควบคุมภายในของบริษัทสามารถสรุปได้ ดังนี้

10.1 องค์กรและสภาพแวดล้อม

บริษัทได้จัดโครงสร้างองค์กรอย่างเหมาะสม
และได้จัดให้มีการกระจายอำนาจในการบริหารลงไปตามลำดับชั้น และหน้าที่
เพื่อเอื้ออำนวยต่อการปฏิบัติงานอย่างคล่องตัว และติดตั้งระบบบริหารฐานข้อมูลของ ออราเคิล
(Oracle) ซึ่งเป็นซอฟแวร์ที่ใช้สำหรับจัดเก็บ ค้นหา และวิเคราะห์ข้อมูลต่างๆ
ขององค์กรที่มีประสิทธิภาพสูง เพื่อควบคุมและตรวจสอบองค์กรได้
รวมทั้งได้มีการกำหนดนโยบายกำกับดูแลกิจการที่ชัดเจน ตลอดจนทุกๆ ปี
บริษัทมีการจัดแผนงานและงบประมาณในการดำเนินงานไว้เพื่อเป็นแนวทางในการปฏิบัติงานของแผนกหรือหน่วยงานต่างๆ
ด้วย นอกจากนี้ บริษัทยังได้กำหนดข้อกำหนดเกี่ยวกับจริยธรรมทางธุรกิจและจรรยาบรรณพนักงาน
เพื่อเป็นแนวทางในการบริหารและการปฏิบัติงานที่เหมาะสม

10.2 การบริหารความเสี่ยง

บริษัทได้จัดให้มีการวิเคราะห์ประเมินความเสี่ยงที่อาจเกิดขึ้นจากปัจจัยภายในและภายนอกองค์กรที่มีผลกระทบต่อการดำเนินการธุรกิจ
อาทิเช่น ปัจจัยความเสี่ยงในด้านการให้แยกประเภทลูกค้า
ปัจจัยความเสี่ยงในด้านการจัดการการผลิต ปัจจัยความเสี่ยงในด้านจัดเก็บคลังสินค้าและพัสดุ
ปัจจัยความเสี่ยงในด้านอัตราแลกเปลี่ยน เป็นต้น
เพื่อกำหนดมาตรการและแนวทางในการป้องกันและแก้ไข ตลอดจนติดตามเหตุการณ์ต่างๆ
ที่มีโอกาสทำให้เกิดปัจจัยความเสี่ยง
และทบทวนถึงประสิทธิภาพของมาตรการในการบริหารความเสี่ยงที่ได้กำหนดไว้ ทั้งนี้
เพื่อให้การบริหารความเสี่ยงของบริษัทมีประสิทธิภาพ อันเป็นการลดผลกระทบที่อาจเกิดขึ้นกับบริษัท
โดยการจัดตั้งคณะกรรมการบริหารความเสี่ยงขึ้นโดยเฉพาะ
ซึ่งปัจจุบันได้แต่งตั้งคณะผู้ทำงานจากผู้บริหารระดับผู้จัดการทุกคนรวม 7 คน
เป็นกรรมการและแต่งตั้งผู้ช่วยกรรมการผู้จัดการสายการขายและการตลาดเป็นประธานกรรมการ
รวมทั้งคณะ 8 คน โดยให้คณะกรรมการบริหารความเสี่ยงมีหน้าที่และความรับผิดชอบดังนี้

1. ทำการศึกษา, วิเคราะห์ภาวะความเสี่ยงต่างๆ
ของแต่ละหน่วยงานที่จะมีผลกระทบต่อการดำเนินงานของบริษัท

2. พิจารณาหาแนวทางในการติดตาม ป้องกัน แก้ไข ลดความเสี่ยงที่อาจจะเกิดขึ้น
หรือมีโอกาสที่จะเกิดขึ้นได้ โดยจัดทำเป็นคู่มือบริหารความเสี่ยง

3. จัดประชุมคณะกรรมการฯ อย่างน้อยเดือนละ 1 ครั้ง เพื่อติดตามผลการแก้ไขหรือป้องกัน
และประเมินภาวะของความเสี่ยงที่อาจจะเกิดขึ้นอีก โดยในปี 2549 มีการประชุมทั้งหมด 9 ครั้ง

4. รายงานผลการดำเนินงานของคณะกรรมการฯ ให้กรรมการผู้จัดการทราบทุกเดือน

10.3 การควบคุมการปฏิบัติงานของฝ่ายบริหาร

บริษัทได้กำหนดขอบเขตอำนาจหน้าที่และวงเงินอนุมัติของฝ่ายบริหารในต่างละระดับไว้อย่างชัดเจน
ตลอดจนแบ่งแยกอำนาจหน้าที่ความรับผิดชอบ ขั้นตอนการทำธุระกรรมด้านการเงิน การจัดซื้อจัดจ้าง
และด้านต่างๆ โดยจัดทำไว้เป็นระเบียบของบริษัทและแจ้งให้พนักงานผู้เกี่ยวข้องได้รับทราบ ทั้งนี้
การทำธุรกรรมกับผู้ถือหุ้นรายใหญ่ กรรมการ ผู้บริหารหรือผู้เกี่ยวข้องกับบุคคลดังกล่าว
บริษัทได้ปฏิบัติตามประกาศของตลาดหลักทรัพย์แห่งประเทศไทยและกฎหมายที่เกี่ยวข้อง
รวมทั้งมีมาตรการที่รัดกุมเพื่อติดตามให้การทำธุระกรรมนั้นผ่านตามขั้นตอนการอนุมัติที่กำหนดไว้
โดยถือเสมือนเป็นรายการที่กระทำกับบุคคลภายนอกโดยคำนึงถึงผลประโยชน์สูงสุดของบริษัทเป็นสำคัญ

10.4 ระบบสารสนเทศและการสื่อสารข้อมูล

บริษัทได้ให้ความสำคัญกับระบบสารสนเทศและการสื่อสารข้อมูล โดยได้ว่าจ้างบริษัท A-Host
ซึ่งเป็นผู้เชี่ยวชาญในการจัดทำและติดตั้งระบบฐานข้อมูล
ให้มาติดตั้งระบบสารสนเทศของบริษัทโดยใช้ระบบซอฟแวร์ (Software) ของ ออราเคิล
(Oracle) เป็นฐานในการจัดเก็บข้อมูลที่เกี่ยวข้องกับบริษัท ทั้งนี้
บริษัทมีการประมวลผลและวิเคราะห์ข้อมูลต่างๆ ขององค์กรอย่างสมํ่าเสมอ
เพื่อให้สามารถสื่อสารข้อมูลที่เกี่ยวข้องกับข้อมูลของบริษัท ฐานะทางการเงิน และข่าวสารต่างๆ
ได้อย่างมีประสิทธิภาพ และเอื้ออำนวยต่อการปฏิบัติงานของผู้บริหารและผู้เกี่ยวข้อง นอกจากนี้
ระบบบัญชีของบริษัทมีการเชื่อมต่อกับระบบการจัดเก็บข้อมูลของออราเคิล (Oracle) ดังกล่าว
และบริษัทมีการจัดเก็บเอกสารของบริษัทไว้เป็นหมวดหมู่
เพื่อส่งเสริมศักยภาพในการจัดเตรียมข้อมูลที่สำคัญและเอกสารต่างๆ
ที่จะใช้ภายในและนำเสนอต่อการประชุมคณะกรรมการบริษัทและการประชุมผู้ถือหุ้นให้มีข้อมูลอย่างเพียงพอต่อการตัดสินใจ
และสามารถจัดส่งล่วงหน้าก่อนการประชุมได้ภายในระยะเวลาที่เหมาะสม

10.5 ระบบติดตาม

บริษัทมีการติดตามผลการดำเนินงานเพื่อเปรียบเทียบกับแผนงานและงบประมาณที่กำหนดไว้โดยต้องรายงานให้คณะกรรมการบริษัทพิจารณาอย่างน้อยทุก
3 เดือน รวมทั้งมีการแก้ไขแผนงานดังกล่าวเพื่อให้สอดคล้องกับสถานะการณ์ที่เปลี่ยนแปลงไป
นอกจากนี้ บริษัทยังมีหน่วยงานตรวจสอบภายใน
ทำหน้าที่ตรวจสอบและประเมินความสอดคล้องของการดำเนินงานในหน่วยงานต่างๆ กับแผนงาน
งบประมาณ และระเบียบที่กำหนดไว้
โดยผลการตรวจสอบที่ได้จากการติดตามจะถูกรายงานต่อคณะกรรมการตรวจสอบโดยตรง
และคณะกรรมการตรวจสอบจะรายงานผลและมติให้คณะกรรมการบริษัททราบทุกไตรมาส
โดยคณะกรรมการตรวจสอบมีหน้าที่ตรวจสอบและให้วิสัยทัศน์
รวมทั้งให้ความเห็นต่อระบบการควบคุมภายในและรายงานทางการเงิน
เพื่อส่งเสริมให้บริษัทมีระบบควบคุมภายในที่ดี

รายงานคณะกรรมการตรวจสอบ

คณะกรรมการตรวจสอบได้ปฏิบัติตามหน้าที่และมีความรับผิดชอบตามที่ได้รับมอบหมาย
โดยมีภารกิจและความรับผิดชอบที่สำคัญ ได้แก่ การสอบทานงบการเงินให้เป็นไปตามมาตรฐานบัญชี
และมีการเปิดเผยข้อมูลอย่างเพียงพอ
สอบทานให้มีระบบการควบคุมภายในและการตรวจสอบภายในให้มีความเหมาะสม สอบทานให้บริษัทฯ
มีการปฏิบัติตามกฎหมายทีเกี่ยวข้อง มีการปฏิบัติตามหลักการกำกับดูแลกิจการที่ดี
รวมทั้งดูแลไม่ให้เกิดความขัดแย้งทางผลประโยชน์และพิจารณาเปิดเผยข้อมูลกรณีที่เกิดรายการที่เกี่ยวโยงให้มีความถูกต้องและครบถ้วน
ตลอดจนเสนอแต่งตั้งผู้สอบบัญชีของบริษัทนั้น

ในรอบปี 2549 คณะกรรมการตรวจสอบมีการประชุมทั้งสิ้น 11 ครั้ง เพื่อพิจารณาเรื่องต่าง ๆ
ซึ่งมีสาระสำคัญสรุปได้ดังนี้

(1) สอบทานงบการเงินรายไตรมาสและงบการเงินประจำปี 2549
    ให้มีการปฏิบัติตามมาตรฐานการบัญชีที่รับรองทั่วไปและมีการเปิดเผยข้อมูลอย่างเพียงพอและเหมาะสมสอดคล้องกับข้อเท็จจริงที่เกิดขึ้นและเปลี่ยนแปลงไป

(2) สอบทานให้มีการปฏิบัติตามกฎหมายและกฎระเบียบที่เกี่ยวข้อง
    ซึ่งไม่พบข้อบกพร่องที่เป็นสาระสำคัญ

(3) สอบทานความคืบหน้าของการบริหารความเสี่ยง
    และได้แนะนำให้ฝ่ายบริหารทบทวนและปรับปรุง แผนงานการบริหารความเสี่ยงเป็นระยะ ๆ
    มีการบริหารความเสี่ยงอย่างเป็นระบบและเป็นรูปธรรมที่ชัดเจน

(4) แนะนำให้ฝ่ายบริหารให้ความสำคัญในการบริหารงานตามหลักการกำกับดูแลกิจการที่ดี
    เพื่อให้เกิดความโปร่งใสและความเชื่อมั่นแก่ผู้ถือหุ้น และผู้เกี่ยวข้องทุกฝ่าย

(5) สอบทานการทำรายการเกี่ยวโยงกัน พบว่าเป็นรายการที่เป็นไปตามธุรกิจปกติของบริษัทฯ
    มีการเปิดเผยข้อมูลที่เพียงพอและมีการปฏิบัติตามข้อกำหนดของตลาดหลักทรัพย์แห่งประเทศไทย

(6) สอบทานและประเมินประสิทธิภาพและความเพียงพอของระบบควบคุมภายใน
    ซึ่งไม่พบข้อบกพร่องที่เป็นสาระสำคัญโดยได้แนะนำให้ฝ่ายบริหารดำเนินการปรับปรุงแก้ไขให้มีความรัดกุมยิ่งขึ้นแล้ว

(7) พิจารณาเลือกผู้สอบบัญชีของบริษัทจำนวน 3 ราย
    รวมทั้งได้ให้ความเห็นเสนอแนะต่อกรรมการบริษัทฯ เพื่อนำเสนอที่ประชุมผู้ถือหุ้นให้แต่งตั้ง
    นายวินิจ ศิลามงคล ผู้สอบบัญชีรับอนุญาตทะเบียนเลขที่ 3378 หรือ นายเทอดทอง เทพมังกร
    ผู้สอบบัญชีรับอนุญาตทะเบียนเลขที่ 3787 หรือ นางสาวบงกช อ่ำเสงี่ยม
    ผู้สอบบัญชีรับอนุญาตทะเบียนเลขที่ 3684 แห่งบริษัท เคพีเอ็มจี ภูมิไชย สอบบัญชี จำกัด
    เป็นผู้สอบบัญชีในปี 2550 และขออนุมัติค่าตอบแทนผู้สอบบัญชีจำนวน 990,000.00 บาท
    สำหรับค่าสอบบัญชีประจำปี 2550

คณะกรรมการตรวจสอบมีความเป็นอิสระในการปฏิบัติงานตามภารกิจที่ได้รับมอบหมายและได้รับความร่วมมือด้วยดีจากฝ่ายบริหารโดยได้พบผู้บริหารที่เกี่ยวข้องและผู้สอบบัญชีเพื่อหารือและขอทราบข้อสังเกตเกี่ยวกับงบการเงินและการควบคุมดูแลภายในด้านบัญชีซึ่งไม่มีประเด็นที่ผิดปกติเป็นสาระสำคัญ

[] ในนามคณะกรรมการตรวจสอบ

( นายสมบูรณ์ ภู่วรวรรณ )

ประธานกรรมการตรวจสอบ

13 กุมภาพันธ์ 2550